ddrg/super_eurlex huggingface dataset:
(8)

Analiza stroškov in koristi, ki je bila izvedena v skladu s členom 3(1) Uredbe (ES) št. 58/2003, je pokazala, da bodo pričakovani stroški znašali 295 milijonov EUR v primerjavi s 399 milijoni EUR, kolikor bi znašali po scenariju internega izvajanja (5). Prenos izvajanja programov na Agencijo naj bi v primerjavi z internim izvajanjem omogočil prihranek v višini 104 milijonov EUR. Poleg tega bo prilagoditev več skladnih portfeljev programov glavnim pristojnostim Agencije in njeni identiteti prinesla velike koristi v smislu kakovosti. Analiza je pokazala, da bo združitev upravljanja okvirnega programa za raziskave in inovacije 2014–2020, Obzorje 2020 (6) (v nadaljnjem besedilu: Obzorje 2020), programa za konkurenčnost podjetij ter mala in srednja podjetja 2014–2020 (7) (v nadaljnjem besedilu: COSME) in programa za okoljske in podnebne ukrepe (8) (v nadaljnjem besedilu: LIFE) Agenciji prinesla koristi zaradi nastalih sinergij, poenostavitve in ekonomije obsega. Poleg tega bo združevanje vseh vidikov „instrumenta za MSP“ programa Obzorje 2020 zagotovilo enotno točko dostopa za možne upravičence in dosledno izvajanje storitev. V okviru Evropskega sklada za pomorstvo in ribištvo (9) (v nadaljnjem besedilu: ESPR) so zlasti ukrepi, predvideni na področju celostne pomorske politike, dobro usklajeni s sedanjim profilom Agencije v zvezi z inovacijami in konkurenčnostjo. Prav tako se bo s prenosom upravljanja preostanka programa Marco Polo (2007–2013) na Izvajalsko agencijo za inovacije in omrežja v navedeni agenciji centraliziralo upravljanje infrastrukturnih programov na področju prometa, s čimer se bo upravičencem zagotovila enotna točka dostopa do financiranja.
(2)

Splošno sodišče je s sodbami z dne 16. septembra 2013 v zadevi T-489/10 (2) razveljavilo sklepe Sveta, na podlagi katerih so Islamic Republic of Iran Shipping Lines, Bushehr Shipping Co. Ltd, Hafize Darya Shipping Lines (HDSL), Irano – Misr Shipping Co., Irinvestship Ltd, IRISL (Malta) Ltd, IRISL Club, IRISL Europe GmbH, IRISL Marine Services and Engineering Co., ISI Maritime Ltd, Khazar Shipping Lines, Leadmarine, Marble Shipping Ltd, Safiran Payam Darya Shipping Lines (SAPID), Shipping Computer Services Co., Soroush Saramin Asatir Ship Management in South Way Shipping Agency Co. Ltd and Valfajr 8th Shipping Line Co. vključeni na seznam oseb in subjektov, za katere veljajo omejevalni ukrepi iz Priloge II k Sklepu 2010/413/SZVP.
(1)

Odločbe Komisije 2005/734/ES (5), 2006/415/ES (6) in 2007/25/ES (7) so bile sprejete zaradi izbruhov visokopatogene aviarne influence podtipa H5N1, da bi se zaščitilo zdravje živali in ljudi v Uniji.
(1)

Odločba Komisije 2006/265/ES (3) in Odločba Komisije 2006/533/ES (4) sta bili sprejeti po potrditvi primerov visokopatogene aviarne influence podtipa H5N1 pri divjih pticah na Hrvaškem in v Švici. V skladu z navedenima odločbama morajo države članice začasno ustaviti uvoz žive perutnine, ratitov, gojene pernate divjadi, prostoživeče pernate divjadi in nekaterih drugih živih ptic, vključno s hišnimi pticami in valilnimi jajci navedenih vrst, ter nekaterih proizvodov iz ptic iz nekaterih delov Hrvaške in Švice.
(3)

Obstoječe informacije in podatki nakazujejo, da lahko akutna toksičnost 5-(2-aminopropil)indola pri človeku povzroči škodljive učinke, kot sta tahikardija in hipertermija, lahko pa povzroči tudi midriazo, vznemirjenost in tremor. Med 5-(2-aminopropil)indolom in drugimi snovmi, vključno z medicinskimi proizvodi in poživili, ki delujejo na monoaminergični sistem, lahko pride do interakcije. Posebne fizične učinke 5-(2-aminopropil)indola pri človeku je težko določiti, saj ni objavljenih študij, ki bi ocenjevale njegovo akutno in kronično toksičnost, njegove psihične in vedenjske učinke ali možnosti za zasvojitev, in ker razpolagamo le z omejenimi informacijami in podatki.
(3)

Zaradi pristopa Hrvaške je treba prilagoditi zneske za leto 2013 v večletnem finančnem okviru za obdobje 2007–2013 in povečati zgornje meje za sredstva za prevzem obveznosti za leto 2013 v skupnem znesku 603 milijone EUR v tekočih cenah, in sicer: v podrazdelku 1a za 47 milijonov EUR, v podrazdelku 1b za 450 milijonov EUR, v podrazdelku 3b za 31 milijonov EUR in v razdelku 6 za 75 milijonov EUR, kar bo v celoti izravnano z zmanjšanjem zgornje meje za obveznosti v razdelku 5 za leto 2013.
(1)

člen 1 se nadomesti z: "Člen 1 Posebni predstavnik Evropske unije Mandat Alexandra RONDOSA kot PPEU za Afriški rog se podaljša do 31. oktobra 2013. Mandat PPEU lahko predčasno preneha, če tako odloči Svet na predlog visokega predstavnika Unije za zunanje zadeve in varnostno politiko (VP). Za namene mandata PPEU je Afriški rog opredeljen kot območje, ki zajema Republiko Džibuti, Državo Eritrejo, Zvezno demokratično republiko Etiopijo, Republiko Kenijo, Zvezno republiko Somalijo, Republiko Sudan, Republiko Južni Sudan in Republiko Ugando. Glede vprašanj s pomenom za širšo regijo, vključno s piratstvom, PPEU po potrebi sodeluje z državami in regionalnimi subjekti zunaj Afriškega roga. Zaradi potrebe po regionalnem pristopu k medsebojno povezanim izzivom v regiji se bo PPEU za Afriški rog pri delu temeljito posvetoval s PPEU za Sudan in Južni Sudan, ki bo imel še naprej pobudo v teh dveh državah."
(5)

V navedenem revidiranem in posodobljenem seznamu so nekateri obrati, ki so trenutno navedeni v Prilogi II k Odločbi 2009/861/ES, črtani, ker zdaj smejo dajati mlečne izdelke na trg znotraj Unije, saj se šteje, da izpolnjujejo zahteve, določene v poglavju I oddelka IX Priloge III k Uredbi (ES) št. 853/2004. Navedeni obrati so bili v tabeli v Prilogi II k Odločbi 2009/861/ES navedeni pod št. 6 (1112004 „Matev-Mlekoprodukt“ OOD), št. 16 (2712010 „Kamadzhiev-milk“ EOOD), št. 37 (1212022 „Milkkomm“ EOOD), št. 56 (BG 2612042 „Bulmilk“ OOD), št. 61 (1712013 ET „Deniz“), št. 70 (BG 1812003 „Sirma Prista“AD) in št. 78 (1812005 „DAV- Viktor Simonov“ EOOD).
(6)

Na podlagi podatkov, ki jih je predložila Komisija (Eurostat) v skladu s členom 14 Uredbe (ES) št. 479/2009 po uradnem obvestilu, ki ga je Romunija poslala pred 1. aprilom 2013, in na podlagi napovedi služb Komisije iz pomladi 2013 je ugotovljeno naslednje: — Hujša recesija od pričakovane v letu 2009 je privedla do znatnega primanjkljaja v javnofinančnih prihodkih, kar je javnofinančni primanjkljaj povečalo na 9 % BDP kljub prizadevanjem, da se zmanjšajo javnofinančni odhodki. Po tem nepričakovanem razvoju dogodkov in podaljšanju roka za zmanjšanje čezmernega primanjkljaja za eno leto se je javnofinančni primanjkljaj v letu 2010 nato zmanjšal na 6,8 % BDP, v letu 2011 na 5,6 % BDP in v letu 2012 na 2,9 % BDP, kar je pod referenčno vrednostjo 3 % BDP iz Pogodbe. Na zmanjšanje primanjkljaja je vplival predvsem strog nadzor nad rastjo odhodkov, vključno z nadzorom plačne mase v javnem sektorju, zamrznitvijo pokojnin in zmanjšanjem vseh socialnih nadomestil razen pokojnin. K zmanjšanju primanjkljaja so prispevali tudi ukrepi na strani prihodkov, kot sta povečanje stopenj DDV za 5 odstotnih točk in razširitev osnove za dohodnino. Fiskalna prilagoditev se je izvedla v okviru dveh zaporednih programov gospodarskega prilagajanja, podprtih s plačilnobilančno pomočjo. — V konvergenčnem programu za obdobje 2012 do 2016 je napovedano, da se bo primanjkljaj še naprej zmanjševal, in sicer na 2,4 % BDP v letu 2013 in 2,0 % BDP v letu 2014. Po napovedih služb Komisije iz pomladi 2013 naj bi se ob nespremenjeni politiki javnofinančni primanjkljaj v letu 2013 zmanjšal na 2,6 % BDP, v letu 2014 pa na 2,4 % BDP, kar je pod referenčno vrednostjo iz Pogodbe. — Glede na napovedi služb Komisije iz pomladi 2013 naj bi se bruto javnofinančni primanjkljaj nekoliko povečal, in sicer s 37,8 % BDP v letu 2012 na 38,5 % v letu 2014.
(7)

V prilogah k Odločbi Komisije 2003/467/ES z dne 23. junija 2003 o uvedbi statusa nekaterih držav članic in regij držav članic, uradno prostih tuberkuloze, bruceloze in enzootske goveje levkoze glede čred goveda (4), je seznam držav članice in njihovih regij, ki so priznane kot uradno proste tuberkuloze, uradno proste bruceloze in uradno proste enzootske goveje levkoze.
(5)

Vlagatelj je dokazal, da uporaba LED v žarometih s kratkim svetlobnim pramenom, žarometih z dolgim svetlobnim pramenom in lučeh za registrsko tablico ni presegala 3 % novih osebnih avtomobilov, registriranih v referenčnem letu 2009. Kot dokaz za to je vlagatelj predložil podatke o deležu vgrajenih LED, ki opravljajo različne svetlobne funkcije v modelih AUDI A6 in v vozilih kategorije M1, ki jih proizvaja Volkswagen AG, ter podatke o proizvodnji od Evropskega združenja dobaviteljev avtomobilskih komponent (CLEPA). Na podlagi tega Komisija ugotavlja, da bi uporaba LED v žarometih s kratkim svetlobnim pramenom, žarometih z dolgim svetlobnim pramenom in lučeh za registrsko tablico morala biti upravičena do odobritve kot inovativne tehnologije v smislu člena 12 Uredbe (ES) št. 443/2009.
(1)

V skladu z Uredbo (ES) št. 1606/2002 Evropskega parlamenta in Sveta z dne 19. julija 2002 o uporabi mednarodnih računovodskih standardov (1) računovodski tehnični odbor Komisiji pomaga pri ocenjevanju mednarodnih računovodskih standardov in ji pri tem zagotavlja strokovno znanje. Vlogo navedenega računovodskega tehničnega odbora opravlja Evropska svetovalna skupina za računovodsko poročanje (European Financial Reporting Advisory Group – EFRAG).
(3)

Prvotni seznam in prve tri posodobljene sezname območij v panonski biogeografski regiji, ki so v skladu z Direktivo 92/43/EGS pomembna za Skupnost, je Komisija sprejela z odločbama 2008/26/ES (2) in 2009/90/ES (3), ter Sklepom 2011/86/EU (4) in Izvedbenim sklepom 2012/10/EU (5). Na podlagi člena 4(4) in člena 6(1) Direktive 92/43/EGS zadevna država članica čim prej in najpozneje v šestih letih s seznama območij, pomembnih za Skupnost, v panonski biogeografski regiji določi območja za posebna ohranitvena območja ter opredeli prednostne naloge za ohranjanje teh območij in potrebne ohranitvene ukrepe.
SL Uradni list Evropske unije L 6/5

SKLEP EVROPSKEGA PARLAMENTA IN SVETA

z dne 21. decembra 2011

o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2009/019 FR/Renault, Francija)

(2012/16/EU)

EVROPSKI PARLAMENT IN SVET EVROPSKE UNIJE STA

ob upoštevanju Pogodbe o delovanju Evropske unije,

ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (1) in zlasti točke 28 Sporazuma,

ob upoštevanju Uredbe (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji (2) in zlasti člena 12(3) Uredbe,

ob upoštevanju predloga Evropske komisije,

ob upoštevanju naslednjega:

(1) Evropski sklad za prilagoditev globalizaciji (v nadaljnjem besedilu: ESPG) je bil ustanovljen za zagotavljanje dodatne podpore delavcem, ki so postali presežni zaradi velikih strukturnih sprememb v svetovnih trgovinskih tokovih, do katerih je prišlo zaradi globalizacije, ter za pomoč pri njihovi ponovni vključitvi na trg dela.

(2) Področje uporabe ESPG je bilo za vloge, vložene od 1. maja 2009 dalje, razširjeno, da bi vključili podporo delavcem, ki so postali presežni neposredno zaradi svetovne finančne in gospodarske krize.

(3) Medinstitucionalni sporazum z dne 17. maja 2006 omogoča uporabo sredstev ESPG do letne zgornje meje v višini 500 milijonov EUR.

(4) Francija je 9. oktobra 2009 vložila vlogo za uporabo sredstev ESPG v zvezi s presežnimi delavci v podjetju Renault s.a.s. in pri njegovih sedmih dobaviteljih, z dodatnimi informacijami pa jo je dopolnila do 25. januarja 2011. Navedena vloga izpolnjuje zahteve za določitev finančnih prispevkov iz člena 10 Uredbe (ES) št. 1927/2006. Komisija zato predlaga uporabo zneska 24 493 525 EUR.

(5) Zato bi bilo treba uporabiti sredstva ESPG, da se zagotovi finančni prispevek za vlogo, ki jo je predložila Francija –

SKLENILA:

Člen 1

V okviru splošnega proračuna Evropske unije za proračunsko leto 2011 se iz Evropskega sklada za prilagoditev globalizaciji uporabi znesek 24 493 525 EUR v odobritvah za prevzem obveznosti in odobritvah plačil.

Člen 2

Ta sklep se objavi v Uradnem listu Evropske unije.

V Bruslju, 21. decembra 2011 Za Evropski parlament Predsednik J. BUZEK Za Svet Predsednik M. KOROLEC

(1) UL C 139, 14.6.2006, str. 1.

(2) UL L 406, 30.12.2006, str. 1.
(9)

V skladu s členom 3(2)(a) Uredbe Sveta (ES) št. 1290/2005 z dne 21. junija 2005 o financiranju skupne kmetijske politike (7) se programi za izkoreninjenje in nadzor bolezni živali (veterinarski ukrepi) financirajo iz Evropskega kmetijskega jamstvenega sklada (EKJS). Poleg tega je v drugem odstavku člena 13 navedene uredbe določeno, da v utemeljenih izjemnih primerih za ukrepe in programe, ki jih zajema Odločba Sveta 90/424/EGS z dne 26. junija 1990 o odhodkih na področju veterine (8), stroške administracije in osebja, ki jih imajo države članice in upravičenci pomoči iz EKJS, krije sklad. Za finančni nadzor se uporabljajo členi 9, 36 in 37 Uredbe (ES) št. 1290/2005.
(10)

Določbe Sporazuma, ki sodijo v področje uporabe naslova V tretjega dela Pogodbe o delovanju Evropske unije, Združeno kraljestvo in Irsko zavezujejo kot ločeni pogodbenici in ne kot del Evropske unije, razen če Evropska unija in Združeno kraljestvo in/ali Irska skupaj uradno obvestijo pogodbenico Srednje Amerike, da se Združeno kraljestvo ali Irska zavezuje kot del Evropske unije v skladu s Protokolom (št. 21) o stališču Združenega kraljestva in Irske glede območja svobode, varnosti in pravice, ki je priložen Pogodbi o Evropski uniji in Pogodbi o delovanju Evropske unije.
SL Uradni list Evropske unije C 389/2

SKLEP SODIŠČA

z dne 20. novembra 2012

o dela prostih dnevih in praznikih ter sodnih počitnicah

2012/C 389/02

SODIŠČE JE –

ob upoštevanju člena 24(2), (4) in (6) Poslovnika,

ker je 1. novembra 2012 začel veljati Poslovnik Sodišča in je treba določiti seznam praznikov in dela prostih dni ter datume sodnih počitnic –

SKLENILO:

Člen 1

Dela prosti dnevi in prazniki v smislu člena 24(4) in (6) Poslovnika so:

— novo leto,

— velikonočni ponedeljek,

— 1. maj,

— vnebohod,

— binkoštni ponedeljek,

— 23. junij,

— 15. avgust,

— 1. november,

— 25. december,

— 26. december.

Člen 2

Med 1. novembrom 2012 in 31. oktobrom 2013 so sodne počitnice v smislu člena 24(2) in (6) Poslovnika:

— božič 2012: od ponedeljka 17. decembra 2012 do vključno nedelje 6. januarja 2013,

— velika noč 2013: od ponedeljka 25. marca 2013 do vključno nedelje 7. aprila 2013,

— poletje 2013: od ponedeljka 15. julija 2013 do vključno nedelje 1. septembra 2013.

Člen 3

Ta sklep začne veljati na dan objave v Uradnem listu Evropske unije.
(3)

Belgija, Bolgarija, Danska, Nemčija, Estonija, Irska, Grčija, Španija, Francija, Italija, Ciper, Latvija, Litva, Malta, Nizozemska, Poljska, Portugalska, Romunija, Slovenija, Finska, Švedska in Združeno kraljestvo so predložili nacionalne programe za zbiranje, upravljanje in uporabo podatkov v sektorju ribištva za obdobje 2011–2013, kakor je določeno v členih 4(4) in 4(5) Uredbe (ES) št. 199/2008. Navedeni programi so bili v letu 2011 odobreni v skladu s členom 6(3) Uredbe (ES) št. 199/2008.
(4)

Določbe Sporazuma, ki sodijo v področje uporabe naslova V tretjega dela Pogodbe o delovanju Evropske unije, so zavezujoče za Združeno kraljestvo in Irsko kot ločeni pogodbenici in ne kot del Evropske unije, razen če Evropska unija skupaj z Združenim kraljestvom in/ali Irsko skupno uradno obvestita Irak, da so za Združeno kraljestvo in Irsko kot del Evropske unije zavezujoče v skladu s Protokolom št. 21 o stališču Združenega kraljestva in Irske glede območja svobode, varnosti in pravice, ki je priložen Pogodbi o Evropski uniji in Pogodbi o delovanju Evropske unije. Če za Združeno kraljestvo in/ali Irsko kot del Evropske unije prenehajo biti zavezujoče v skladu s členom 4a Protokola št. 21, Evropska unija skupaj z Združenim kraljestvom in/ali Irsko nemudoma obvesti Irak o morebitni spremembi njihovega stališča, pri čemer zanju ostanejo zavezujoče. V skladu s Protokolom št. 22 o stališču Danske, ki je priložen tema pogodbama, velja enako za Dansko –
(2)

Svet je 11. aprila 2011 Komisijo pooblastil, da začne pogajanja z Ukrajino o spremembah navedenega sporazuma med Evropsko skupnostjo in Ukrajino o poenostavitvi izdajanja vizumov. Pogajanja so bila februarja 2012 uspešno končana s parafiranjem Sporazuma med Evropsko unijo in Ukrajino o spremembi Sporazuma med Evropsko skupnostjo in Ukrajino o poenostavitvi izdajanja vizumov (v nadaljnjem besedilu: Sporazum).
„(b)

v členu 15 se doda naslednji odstavek: ‚6. Pod enakimi pogoji kot letalski prevozniki iz Skupnosti in EGP-Efte so tudi švicarski letalski prevozniki upravičeni do opravljanja zračnih prevozov iz držav članic Evropske unije v države EGP-Efte in obratno. Za to velja pogoj, da na eni strani Skupnost in Švica letalskim prevoznikom EGP-Efte odobrita pravico do opravljanja zračnih prevozov iz držav članic Evropske unije v Švico in obratno ter da na drugi strani Švica in države EGP-Efte letalskim prevoznikom iz Skupnosti odobrijo pravico do opravljanja zračnih storitev iz Švice v države EGP-Efte in obratno. Vse omejitve te ureditve, izhajajoče iz obstoječih dvostranskih ali večstranskih sporazumov, ki zavezujejo Skupnost na eni strani in države EGP-Efte na drugi strani, se nadomestijo s tem aktom.‘.“
(110)

Izračuni za vinogradniška podjetja in trgovce pa so bili na drugi strani zelo drugačni. Ti so namreč že prejeli 80 % plačila za dobavljeno blago. Poleg tega bi v skladu s ponudbo družbe GfW prejeli le 10 % od 20 % dolgovanega zneska. Dejansko je to pomenilo, da bi v primeru sklenitve dogovora prejeli le dodatna 2 % dogovorjene nakupne cene. To je nedvomno manj od zneska, ki bi ga lahko pričakovali v okviru postopka zaradi nesolventnosti, ne glede na njihovo zavarovanje (navadni, razširjeni ali podaljšani pridržek lastninske pravice). V povprečju bi lahko po pričakovanjih prejeli 48 % svojih preostalih terjatev (2,1 milijona EUR od skupnega dolga 4,4 milijona EUR). Zato ni presenetljivo, da so nekatera vinogradniška podjetja in trgovci zavrnili ponudbo družbe GfW. Poleg tega je moralo biti očitno, da sta odpoved delu terjatev in preprečitev nesolventnosti v interesu banke WAK, čeprav se vinogradniška podjetja in trgovci svojim terjatvam ne bi odpovedali, kar bi jim dejansko omogočilo povrnitev večjega deleža preostalih terjatev od ponujenih 10 %. Nazadnje, več vinogradniških podjetij in trgovcev je že vložilo tožbe proti družbi GfW, pri čemer je sodišče razsodilo v njihovo korist in družbi GfW naložilo, da mora poravnati 80 % preostalih terjatev.
(2)

"Strategija Evropa 2020", ki jo je predlagala Komisija, omogoča Uniji, da svoje gospodarstvo usmerja k pametni, trajnostni in vključujoči rasti, ki jo bo spremljala visoka stopnja zaposlenosti, produktivnosti in socialne kohezije. Svet je 13. julija 2010 sprejel Priporočilo o širših smernicah ekonomskih politik držav članic in Unije (3). Po tem je Svet dne 21. oktobra 2010 sprejel Sklep 2010/707/EU o smernicah za politike zaposlovanja držav članic (4) (v nadaljnjem besedilu: smernice za zaposlovanje). Navedene smernice skupaj prestavljajo integrirane smernice za izvajanje Strategije Evropa 2020. Pet krovnih ciljev, navedenih pod ustreznimi integriranimi smernicami, predstavlja skupne cilje, na katerih temelji ukrepanje držav članic ob upoštevanju različnih izhodiščnih položajev in nacionalnih razmer, pa tudi položaja Unije in razmer v njej. Evropska strategija zaposlovanja igra vodilno vlogo pri uresničevanju ciljev Strategije Evropa 2020, ki zadevajo zaposlovanje in trge dela. V letu 2011 so bile smernice zaposlovanja ohranjene.
(1)

Iz ocene, ki jo je Komisija izvedla na osnovi analize nevarnosti škodljivih organizmov, ki jo je opravila Evropska in sredozemska organizacija za varstvo rastlin, je razvidno, da organizmi Epitrix cucumeris (Harris), Epitrix similaris (Gentner), Epitrix subcrinita (Lec.) in Epitrix tuberis (Gentner) povzročajo škodljive učinke na občutljivih rastlinah. Vplivajo zlasti na gomolje Solanum tuberosum L., vključno s tistimi, ki so namenjeni za sajenje (v nadaljnjem besedilu: gomolji krompirja), ki se proizvajajo po vsej Uniji. Zadevni organizmi niso navedeni ne v Prilogi I ne v Prilogi II k Direktivi 2000/29/ES.
2.

vstavita se naslednji točki: "9. 32008 R 0110: Uredba (ES) št. 110/2008 Evropskega parlamenta in Sveta z dne 15. januarja 2008 o opredelitvi, opisu, predstavitvi, označevanju in zaščiti geografskih označb žganih pijač (UL L 39, 13.2.2008, str. 16), kakor jo spreminja: — 32008 R 1334: Uredba (ES) št. 1334/2008 Evropskega parlamenta in Sveta z dne 16. decembra 2008 o aromah in nekaterih sestavinah živil z aromatičnimi lastnostmi za uporabo v in na živilih (UL L 354, 31.12.2008, str. 34). Za namen tega sporazuma veljajo določbe Uredbe (ES) št. 110/2008 z naslednjimi prilagoditvami: (a) določbe Uredbe (ES) št. 110/2008 ne posegajo v pravico držav Efte, da na nediskriminatorni podlagi prepovejo dajanje žganih pijač, ki so namenjene ljudem za neposredno zaužitje in katerih alkoholni delež je večji od 60 %, na svoj nacionalni trg; (b) države Efte se povabi, da pošljejo opazovalce na seje Odbora za žgane pijače iz člena 25, ki obravnava zadeve, zajete v aktih iz Sporazuma EGP. Predstavniki držav Efte v celoti sodelujejo pri delu odbora, vendar nimajo pravice do glasovanja; (c) odstavek 4(d) Protokola 1 k Sporazumu EGP se ne uporablja za poglavje III Uredbe (ES) št. 110/2008; (d) v Prilogi III k Uredbi (ES) št. 110/2008 se doda naslednje: Kategorija proizvoda Geografska označba Država porekla (natančno geografsko poreklo je opisano v tehnični dokumentaciji) 15. Vodka Íslenskt Vodka / Icelandic Vodka Islandija Norsk Vodka / Norwegian Vodka Norveška 24. Akvavit/aquavit Íslenskt Brennivín / Icelandic Aquavit Islandija Norsk akevitt / Norsk Aquavit / Norsk Akvavit / Norwegian Aquavit Norveška Druge žgane pijače Geografska označba, navedena v tej točki, zadeva proizvode, ki niso opredeljeni v Uredbi (ES) št. 110/2008. Zato jih je treba dopolniti s prodajno oznako ‚žgana pijača‘. Države Efte, ki proizvajajo tovrstne žgane pijače, obvestijo druge pogodbenice o nacionalnih opredelitvah teh proizvodov. 10. 32010 H 0133: Priporočilo Komisije 2010/133/EU z dne 2. marca 2010 o preprečevanju in zmanjševanju kontaminacije žganja iz koščičastega sadja in žganja iz tropin koščičastega sadja z etilkarbamatom ter nadzorovanju stopenj etilkarbamata v teh pijačah (UL L 52, 3.3.2010, str. 53)."
(3)

Glede na poznejše spremembe Pravilnika št. 29 UNECE in Uredbe (ES) št. 661/2009 Evropskega parlamenta in Sveta z dne 13. julija 2009 o o zahtevah za homologacijo za splošno varnost motornih vozil, njihovih priklopnikov ter sistemov, sestavnih delov in samostojnih tehničnih enot, namenjenih za taka vozila (4), v skladu s katero bi morala Unija upoštevati Pravilnik št. 29 UNECE, je treba navedeni pravilnik vključiti v sistem EU-homologacije za motorna vozila –
(5)

Nosilci potrebujejo preglednost in usmeritve, da lahko zagotavljajo enotno in usklajeno uporabo določb EU o postopkih povračil v skladu s členom 65(6) in (7) Uredbe (ES) št. 883/2004 in členom 70 Uredbe (ES) št. 987/2009 –